stanford-oval/wikipedia huggingface dataset:
Isabelle Brasseur

| Isabelle Brasseur> Henkilötiedot |
| --- | --- |
Syntynyt: 28. heinäkuuta 1970 (ikä 54) Kingsbury, Québec, Kanada
Kansalaisuus:   Kanada
Taitoluistelija
Pituus:  150 cm
Pari:  Lloyd Eisler
Lopettanut:  1994
Isabelle Brasseur (s. 28. heinäkuuta 1970) on kanadalainen taitoluistelija.
Hän aloitti luistelemisen Lloyd Eislerin kanssa vuonna 1987 ja he luistelivat yhdessä 17 vuotta. Olympialaisissa he saavuttivat pronssia Albertvillessä 1992 ja Lillehammerissa 1994. MM-kilpailuissa he voittivat kultaa vuonna 1993, hopeaa vuosina 1990, 1991 ja 1994 sekä pronssia vuonna 1992. He lopettivat uransa vuonna 1994.
Brasseur on kirjoittanut kirjan Brasseur & Eisler : To Catch a Dream vuonna 1996 ja sille jatkoa Brasseur & Eisler: The Professional Years.
Ishigaki (1940)

| Ishigaki / 石垣 |
| --- | --- |
 Ishigaki

Aluksen vaiheet
Rakentaja:  Mitsui Engineering & Shipbuilding, Tamano
Kölinlasku:  15. elokuuta 1939
Laskettu vesille:  14. syyskuuta 1940
Palveluskäyttöön:  15. helmikuuta 1941
Poistui palveluskäytöstä:  10. heinäkuuta 1944
Loppuvaihe:  upotettu 31. toukokuuta 1944
Tekniset tiedot
Uppouma:  860 t (standardi)
Pituus:  76,2 m (vesiraja) 77,72 m (kokonaispituus)
Leveys:  9,1 m
Syväys:  3,05 m
Koneteho:  4 200 bhp
Nopeus:  19,7 solmua
Miehistöä:  150
Aseistus
Aseistus:  3 × 12 cm/45 tykkiä 4 × 25 mm tyyppi 96 -ilmatorjuntatykkiä 12 × syvyyspommia
Ishigaki (jap. 石垣) oli keisarillisen Japanin laivaston Shimushu-luokan saattaja toisessa maailmansodassa.
Valmistus

Alus tilattiin vuoden 1937 hankinnoissa Mitsui Engineering & Shipbuilding Tamanon telakalta, missä köli laskettiin 15. elokuuta 1939. Alus laskettiin vesille 14. syyskuuta 1940 ja otettiin palvelukseen 15. helmikuuta 1941.
Palvelus

Alus luokiteltiin saattuehävittäjäksi 1. heinäkuuta 1942. Alus torpedoitiin 31. toukokuuta 1944 Matsuwan saaren edustalla ja poistettiin alusluettelosta 10. heinäkuuta.
Ishigaki

| Ishigaki (石垣市) |
| --- | --- |
 Kabiranlahti
 lippu:  Symboli
 Ishigakin sijainti Okinawan prefektuurissa
 Ishigaki
 Koordinaatit: 24°20′26″N, 124°09′20″E 
Valtio:  Japani
Alue:  Kyūshū, Ryūkyūsaaret
Prefektuuri:  Okinawan prefektuuri
Pinta-ala:  
 – Kokonaispinta-ala:  229,15 km²
Väkiluku (09/2019):  49 712
 – Väestötiheys:  216,9 as./km²
 
 http://www.city.ishigaki.okinawa.jp/ 
Infobox OKVirheellinen NIMI-arvo: 
Ishigaki (jap. 石垣市, Ishigaki-shi) on Japanin kaupunki Yaeyamasaarilla Okinawan prefektuurissa. Se sijaitsee Japanin lounaisimmassa kolkassa lähellä Taiwania ja käsittää Ishigakin saaren sekä pienempiä lähisaaria. Kaupunkiin kuuluvat myös kiistanalaiset Senkakusaaret. Prefektuurin pääkaupunkiin Nahaan on kaupungista matkaa noin 410 kilometriä, Tokioon 1 960 kilometriä. Ishigakissa on 49 712 asukasta (syyskuussa 2019) ja sen pinta-ala on 229,15 neliökilometriä.
Ishigaki on ollut jo pitkään Yaeyamasaarten poliittinen ja taloudellinen keskus, aina Ryūkyū-kuningaskunnan ajoista saakka. Kaupunkia ovat sen historian aikana koetelleet useat katastrofit: vuonna 1771 maanjäristys ja tsunami, jossa sai surmansa 12 000 henkeä, toisen maailmansodan aikana malaria. Kaupunkioikeudet Japanin nykyisen kunnallishallinnon puitteissa Ishigaki sai sodan jälkeen vuonna 1947. Merkittäviä elinkeinoja ovat etenkin turismi, mutta myös kalastus, karjatalous ja esimerkiksi sokeriruo’on, tupakan ja ananaksen viljely.
Ishigakissa sijaitsee Japanin suurin koralliriutta, ja noin 31 prosenttia saaresta kuuluu Iriomoten–Ishigakin kansallispuistoon. Ishigaki onkin merkittävä matkailukohde kauniine rantoineen ja muine luonnonnähtävyyksineen. Niihin lukeutuvat esimerkiksi Kabiranlahti, Miyarajoen mangrovemetsät ja Omotovuori. Kulttuurikohteita ovat tärkeäksi kulttuuriomaisuudeksi valittu Miyaradunchin historiallinen asuintalo, Furusutobarun linnan rauniot, Yaeyaman museo ja Tōjinbaka-hauta.
Ishigakia palvelee Uusi Ishigakin lentoasema, jolta on yhteyksiä muun muassa Japanin pääsaarille ja muille Ryūkyūsaarille. Ishigakin satama sijaitsee Okinawalta muille Yaeyamasaarille johtavan laivareitin varrella, ja sitä käyttävät myös risteilyalukset.
Kuvia

Yui Road -katu Ishigakissa
Tōjinbaka, kiinalainen hauta
Hirakubozakin majakka
Ishigakin saaren eteläosa satelliittikuvassa
Uotsurisaari, yksi Senkakusaarista
Aiheesta muualla

Kuvia tai muita tiedostoja aiheesta Ishigaki Wikimedia Commonsissa
Kaupungin internetsivut (japaniksi)
Jake Shimabukuro

Jake Shimabukuro, 2007
Jake Shimabukuro (s. 1976 Havaiji) on yhdysvaltalainen ukulelensoittaja.
Shimabukuro aloitti soittamisen 4-vuotiaana ja oppi sen perusteet äidiltään Carolilta. Shimabukuron kansainvälinen ura lähti käyntiin hänen esityksestään George Harrisonin kappaleesta "While My Guitar Gently Weeps" tehdystä videosta, josta tuli vuonna 2005 YouTube-sensaatio. Hän on sittemmin julkaissut sooloalbumeita ja esiintynyt muiden muassa Bela Fleckin, Yo-Yo Man, Cyndi Lauperin ja Bette Midlerin kanssa. Sellaiset albumit kuin Gently Weeps, Peace Love Ukulele ja Grand Ukulele ovat nousseet Billboard-listojen kärkeen. Shimabukuron esiintymispaikkoihin ovat kuuluneet Hollywood Bowl, Lincoln Center ja Sydneyn oopperatalo. Hänet on nähty sellaisissa ohjelmissa kuin The Today Show, Good Morning America, Jimmy Kimmel Live! ja Late Night with Conan O'Brien. Hänen tyylinsä on vaikuttanut moniin muihin soittajiin, joiden joukossa on Kalei Gamiao.
Kesäkuussa 2015 Shimabukuro esiintyi solistina Byron Yasuin ukulelelle ja orkesterille säveltämän Campanella-konserton kantaesityksessä, jossa Havaijin sinfoniaorkesteria johti JoAnn Falletta.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Jacqueline Woodson

| Jacqueline Woodson |
| --- | --- |
 Woodson vuonna 2018 National Book Festivalilla
Henkilötiedot
Syntynyt: 12. helmikuuta 1963 (ikä 61) Columbus, Ohio, Yhdysvallat
Ammatti:  kirjailija
Kirjailija
Aikakausi:  1990–
Esikoisteos:  The Last Summer with Maizon
Aiheesta muualla
Kotisivut
Löydä lisää kirjailijoitaKirjallisuuden teemasivulta
Jacqueline Woodson (s. 12. helmikuuta 1963 Columbus, Ohio) on yhdysvaltalainen kirjailija.
Woodsonin tuotannosta on suomennettu omaelämäkerrallinen säeromaani Ruskea tyttö unelmoi (engl. Brown Girl Dreaming). Siinä Woodson palaa lapsuuteensa ja nuoruuteensa Etelä-Carolinassa sekä New Yorkissa ja kertoo, millaista oli varttua ruskeana tyttönä, kun Yhdysvaltojen rotuerottelulait oli vasta hiljattain kumottu.
Woodson sai vuonna 2018 Astrid Lindgrenin muistopalkinnon. Vuonna 2020 hänet palkittiin Hans Christian Andersen -palkinnolla. Woodsonille myönnettiin vuonna 2020 myös MacArthur Fellowship -apuraha.
Honey, Honey

| ”Honey, Honey” ABBA |
| --- | --- | --- |

Singlen tiedot
 Albumilta: Waterloo
 Äänitetty : 1973
 Julkaistu: 1974
 Tuottaja(t): Benny Andersson Björn Ulvaeus Stig Anderson
 Tyylilaji: pop
 Kesto: 02.56
 Levy-yhtiö: Polar Music
Abban muut singlet
| ”Waterloo” 1974 | ”Honey, Honey” 1974 | ”Hasta mañana” 1974 |
Honey, Honey on ruotsalaisen Abba-yhtyeen musiikkikappale vuodelta 1974. Kappaleen sävelsivät ja sanoittivat Benny Andersson, Björn Ulvaeus ja Stig Anderson. Päävokalisteina ovat Agnetha Fältskog, Anni-Frid Lyngstad ja Björn Ulvaeus.
"Honey, Honey" -kappaleen levyttäminen aloitettiin Metronome Studiolla 17. lokakuuta 1973. Ensimmäinen julkaisu oli Waterloo-studioalbumilla maaliskuussa 1974, singlenä kappale julkaistiin huhtikuussa 1974 b-puolenaan "King Kong Song". Singlestä on myös painoksia, joiden b-puolena on "Ring, Ring". Lisäksi on painoksia, joiden a-puolena on "Ring Ring" ja b-puolena "Honey, Honey".
"Honey, Honey" nousi Saksan listakakkoseksi, ja pääsi kymmenen kärkeen myös Itävallassa ja Ruotsissa. Yhdysvalloissa se oli Abban toinen single, joka nousi Top 40 -listalle. "Honey, Honey" jäi viimeiseksi singleksi, jonka Abba levytti englannin ohella ruotsiksi.
"Honey, Honey" on sittemmin versioitu useasti. Siitä on tehty muun muassa hindinkielinen versio "Kabhikabhi" (1980) ja Monica Aspelundin tulkitsema suomenkielinen versio (1975). Kappale esitetään myös elokuvamusikaalissa Mamma Mia! (2008).
Käännös suomeksi
Ivar Wallenius

| Ivar Wallenius |
| --- | --- |
 Emanuel Thelningin luonnos Ivar Walleniuksesta Porvoon valtiopäiviä esittävässä maalauksessa vuodelta 1812
Valtiopäivämies 
 pappissäädyn edustaja Porvoon valtiopäivillä 22. maaliskuuta – 19. heinäkuuta 1809. 
 Suomen lähetyskunnan edustaja
 pappissäädyn edustaja Suomen pietarin lähetyskunnassa 26. lokakuusta 1808 – 7. tammikuuta 1809. 
Henkilötiedot
Syntynyt: 16. heinäkuuta 1750 Hollola, Ruotsin valtakunta
Kuollut: 27. elokuuta 1818 (68 vuotta) Hauho, Suomen suuriruhtinaskunta
Kansalaisuus:  Ruotsi 1750– , Suomi 1809–
Ammatti:  kirkkoherra
Arvonimi:  hovisaarnaaja
Titteli:   pappi, teologian tohtori
Vanhemmat:  Isak Johansson Wallenius ja Katarina Johansdotter Indreen.
Puoliso:  Anna Maria Charlotta Krogius
Sukulaiset:  Wallenius
Muut tiedot
Tunnustukset:  pohjantähti-ritarikunta rintamerkki, pyhän Vladimirin ritarikunta 4.lk
 Nimikirjoitus
Ivar Isaksson Wallenius, ven. Ивар Валлениус, (16. heinäkuuta 1750 Hollola – 27. elokuuta 1818 Hauho) oli suomalainen pappi ja valtiopäivämies.
Historia > Ura ja elämä

Wallenius oli teologian tohtori, kirkkoherra ja hovisaarnaaja sekä Pietariin matkanneen suomalaisen lähetyskunnan jäsen 1808 ja Porvoon valtiopäivämies 1809. Hänet vihittiin papiksi Porvoon hiippakunnassa 28. syyskuuta 1772 ja hän toimi Tukholman suomalaisen seurakunnan kirkkoherrana 1782–1805. Ruotsista Suomeen palattuaan hän toimi aina kuolemaansa saakka Hauhon kirkkoherrana.
Vanhemmat: Isak Johansson Wallenius ja Katarina Johansdotter Indreen, aviopuoliso: Anna Maria Charlotta Krogius, Ivar kuoli lapsettomana.
Historia > Hautapaikka

Wallenius kuoli 27. elokuuta 1818 Hauholla, hänen hautajaiset järjestettiin Hauhon kirkossa 30. syyskuuta. Siunauksen toimitti Hollolan kirkkoherra ja myöhemmin toiminut Porvoon piispa Zacharias Cygnaeus, joka saarnasi tekstistä toisen kirjeen Timoteukselle 4: 7-8. joiden sanat ovat: ”Olen kilpaillut hyvän kilpailun, olen juossut perille ja säilyttänyt uskoni. Minua odottaa nyt vanhurskauden seppele, jonka Herra, oikeudenmukainen tuomari, on antava minulle tulemisensa päivänä, eikä vain minulle vaan kaikille, jotka hartaasti odottavat hänen ilmestymistään.” Ivar Valleniuksen hauta sijaitsee Hauhon kirkkomaalla.
Kunnianosoitukset ja arvonimet

Pohjantähden-ritarikunta rintamerkki (Ruotsin valtiopäivät)
Pyhän Vladimirin ritarikunta (4. luokka) rintamerkki (Suomen lähetyskunta 1808)
Arvonimet
Hovisaarnaaja (1779)
Kirjallisuutta

Lähteitä: Hietanen, Yrjö: Hauhon seurakunnan kirkkoherra Ivar Wallenius ja eräs Suomen historian suurista käännekohdista. Hauhon Joulu 1987. Miettinen & Mäkelä-Alitalo: Hauhon historia II. 2009.
Ivar W., Tietosanakirja (1909-1922) Viitattu 22.7.2019.
Aiheesta muualla

Tukholman hovista Hauhon pappilaan Viitattu 22.7.2019
Henna Juka

Henna Juka (s. 1995) on suomalainen pesäpalloilija. Hän on vuodesta 2015 lähtien edustanut Superpesiksessä pelaavia Porin Pesäkarhuja. Kaksi tätä edeltävää kautta hän edusti Kempeleen Kiriä. Pesäkarhuissa pelatessaan hän on saavuttanut SM-hopean vuonna 2019 sekä Suomen mestaruuden vuosina 2021 ja 2023. Juka on pelannut kolmesti naisten ja kahdesti B-tyttöjen Itä-Länsi-ottelussa. Ennen kauden 2020 alkua Juka on pelannut 159 Superpesiksen runkosarjaottelua, joissa on lyönyt yhdeksän kunnaria ja 12 tavallista juoksua, tuonut 207 juoksua ja kerännyt 632 kärkilyöntiä. 62 pelaamassaan Superpesiksen pudotuspeliottelussa hän on lyönyt yhden kunnarin ja kolme tavallista juoksua, tuonut 68 juoksua ja kerännyt 241 kärkilyöntiä.
Hannah Montana 2: Meet Miley Cyrus

| Hannah Montana 2: Meet Miley Cyrus Hannah Montana |
| --- | --- | --- |

Studioalbumin tiedot
 Julkaistu: 23. kesäkuuta 2007
 Tyylilaji: pop, dance-pop, teen pop, power pop
 Kesto: 35.02
 Levy-yhtiö: Walt Disney
Hannah Montanan muut julkaisut
| Hannah Montana 2006 | Hannah Montana 2: Meet Miley Cyrus 2007 | Hannah Montana 2: Non-Stop Dance Party 2008 |
Hannah Montana 2/Meet Miley Cyrus on toinen soundtrack-levy Disney Channelilla esitetystä televisiosarjasta Hannah Montana ja Miley Cyrusin ensialbumi. Cyrus näyttelee televisiosarjan pääosaa Miley Stewartia ja Hannah Montanaa. Albumi sisältää kaksi levyä: ensimmäisellä levyllä on Montanan kappaleita, toisella on Cyrusin kappaleita. Albumin julkaisivat 26. kesäkuuta 2007 levy-yhtiöt Walt Disney Records ja Hollywood Records.
Hannah Montana 2 > Kappaleet

We Got the Party
Nobody's Perfect
Make Some Noise
Rock Star
Old Blue Jeans
Life's What You Make It
One in a Million
Bigger Than Us
You and Me Together
True Friend
Hannah Montana 2 > Singlet

Nobody's Perfect
"Nobody's Perfect" oli ensimmäinen levyltä julkaistu single. Se julkaistiin 15. toukokuuta 2007. Single sijoittui sijalle 27 Billboard Hot 100 -listalla sekä sijalle 25 Billboard Pop 100 -listalla.
Make Some Noise
"Make Some Noise" oli toinen levyltä julkaistu single. Se julkaistiin 5. kesäkuuta 2007. Se sijoittui sijalle 92 Billboard Hot 100 -listalla.
Life's What You Make It
"Life's What You Make It" oli kolmas levyltä julkaistu single. Se julkaistiin 9. kesäkuuta 2007. Se sijoittui sijalle 25 Billboard Hot 100 -listalla.
True Friend
"True Friend" sijoittui sijalle 99 Billboard Hot 100 -listalla.
One in a Million
"One In A Million" sijoittui sijalle 112 Billboard Hot 100 -listalla. Billboard Pop 100 -listalla se sijoittui sijalle 96.
We Got the Party
"We Got the Party" sijoittui sijalle 98 Kanadan Hot 100 -listalla, muttei päässyt listoille Yhdysvalloissa.
Bigger Than Us
"Bigger Than Us" on seitsemäs ja viimeinen single levyltä. Se julkaistiin singlenä ja kappaleesta tehty "Chris Cox Remix" menestyi ainoastaan joillakin listoilla Yhdysvalloissa.
Meet Miley Cyrus

| Levy 2 - Meet Miley Cyrus Miley Cyrus |
| --- | --- | --- |

Studioalbumin tiedot
 Julkaistu: 23. kesäkuuta 2007
 Tyylilaji: teen pop, pop, pop rock, dance-pop, electropop
 Kesto: 33.09
 Levy-yhtiö: Hollywood Records
Miley Cyrusin muut julkaisut
|   | Levy 2 - Meet Miley Cyrus 2007 | Breakout 2008 |
Meet Miley Cyrus > Kappaleet

See You Again – 3.10
East Northumberland High – 3.24
Let's Dance – 3.02
G.N.O. (Girl's Night Out) – 3.35
Right Here – 2.44
As I Am – 3.45
Start All Over – 3.27
Clear – 3.01
Good and Broken – 2.55
I Miss You – 3.58
Meet Miley Cyrus > Singlet

G.N.O. (Girl's Night Out)
"G.N.O. (Girl's Night Out)" julkaistiin kesällä 2007 levyn ensimmäisenä singlenä. Kappale menestyi sijalle 91 Billboard Hot 100 -listalla. Itse Miley Cyrus esitti singlen vuoden 2007 Disney Channel Games -tilaisuudessa. Hän esitti sen myös vuoden 2009 Wonder World Tour -kiertueella ja sitä ennen hänen Best of Both Worlds -kiertueellaan.
See You Again
"See you again" julkaistiin levyn toiseksi singleksi. Se julkaistiin 15. syyskuuta 2007. Singlestä tuli Cyrusin ensimmäinen, joka on päässyt Top kymmenen hitin joukkoon: se sijoittui sijalle 10 Billboard Hot 100 -listalla, josta tuli suurin hitti hänen debyyttialbumillaan Meet Miley Cyrus. "See You Again" sijoittui myös kymmenen parhaan joukkoon Australiassa ja ansaitsi platinaa. Singlestä on tehty myös remix-versioita, kuten "Rock Mafia Remix", joka julkaistiin singlenä Isossa-Britanniassa. Kyseisellä alueella Cyrusin single menestyi kahdenkymmenen parhaan joukkoon.
Start All Over
"Start All Over" julkaistiin kolmantena singlenä levyltä. Se julkaistiin 12. elokuuta 2007. Kappaleen kirjoitti ja levytti kanadalainen pop rock -artisti Fefe Dobson alun perin albumilleen Sunday Love, jota ei sitten koskaan ilmestynytkään, jolloin kappale luovutettiin Cyrusille. Australian singlelistalla se sijoittui sijalle 41, Kanadan Hot 100 -listalla se sijoittui sijalle	91, Billboard Hot 100 -listalla sijalle 68 ja Billboard Pop 100 -listalla sijalle 57.
I Miss You
"I Miss You" julkaistiin levyn neljäntenä singlenä. Se sijoittui Billboard Hot 100 -listalla sijalle 109 ja Billboard Pop 100 -listalla sijalle 92. Cyrus on esittänyt sen livenä esimerkiksi Oprah Show'ssa ja Best of Both Worlds -kiertueellaan. Kappale esiintyi yhdessä Hannah Montanan jaksossa, jossa se oli omistettu Cyrusin roolin äidille. Tosielämässä Cyrus kirjoitti kappaleen isoisälleen.
Good and Broken
"Good and Broken" julkaistiin levyn viidentenä ja viimeisenä singlenä. Cyrus esitti sen livenä vuoden 2008 Idol Gives Back -konsertissa. Esityksen jälkeen kappale sijoittui sijalle 100 Pop 100 -listalla.
Myynti

| Lista (2008) | Lista sijoitus | Myynti | Saavutus |
| --- | --- | --- | --- |
| Billboard 200 | 1 | 3,226,000 | 3x Platinaa |
| Britannian albumilista | 9 | 200,000 | Kultaa |
| Brasilian albumilista | - | 50,000 | Kultaa |
| Uuden-Seelannin albumilista | 6 | 7,500 | Kultaa |
| Ruotsin albumilista | 50 | 10,000 |  |
| Australian ARIA albumilista | 20 | 70,000 | Platinaa |
| Saksan albumilista | 47 | 10,000 |  |
| Itävallah Albumit Top 75 | 13 | 25,000 | Platinaa |
| Sveitsin albumilista | 91 | 7,000 |  |
| Meksikon albumit Top 100 | 18 | 50,000 | Kultaa |
| Norjan albumilista | 8 | 20,000 | Kultaa |
| Puolan albumilista | 12 | 20,000 | Kultaa |
| Portugalin albumit Top 30 | 12 | 20,000 | Platinaa |
| Tanskan albumit Top 40 | 23 | 20,000 | Kultaa |
| Espanjan albumit Top 100 | 46 | 30,000 |  |
Kiertue

Best of Both Worlds Tour oli vuonna 2007–2008 järjestetty, Pohjois-Amerikkaa kiertänyt konserttikiertue, mitä tähditti Miley Cyrus/Hannah Montana. Konsertti on saanut nimensä, sillä Best Of Both Worlds (suomeksi Parasta molemmissa maailmoissa) kuvaa sarjan pääjuonta, ja konsertti sisälsikin Hannah Montana -sarjasta tuttuja lauluja. Konsertin liput olivat eniten haluttuja lippuja vuonna 2007. Konsertin koreografiasta vastasi Kenny Ortega, joka myös suunnitteli/loi ja ohjasi koko konsertin. Ortega on tehnyt muitakin tunnettuja elokuvia, kuten ohjannut ja luonut koreografian musikaalielokuviin High School Musical, High School Musical 2 ja The Cheetah Girls 2. Konsertti nauhoitettiin livealbumiksi huhtikuussa 2008. Konsertissa lämmittelijäyhtyeinä toimivat Jonas Brothers, Aly & AJ sekä Everlife.
Cyrus esittämässä kappaleen "G.N.O. (Girl's Night Out)" Wonder World Tour 2009 -kiertueella.
Henna Johansson

| Mitalit> Maa:   Ruotsi.Naisten vapaapaini.MM-kilpailut  | Mitalit> Maa:   Ruotsi.Naisten vapaapaini.MM-kilpailut  | Mitalit> Maa:   Ruotsi.Naisten vapaapaini.MM-kilpailut  | Maa:   Ruotsi> Naisten vapaapaini. |
| --- | --- | --- | --- |
|  Pronssia | Moskova 2010 | 63 kg |  |
|  Pronssia | Nur-Sultan 2019 | 62 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Belgrad 2012 | 67 kg |  |
|  Pronssia | Vilna 2009 | 63 kg |  |
|  Pronssia | Kaspijsk 2018 | 65 kg |  |
Henna Katarina Johansson (s. 1. toukokuuta 1991) on ruotsalainen vapaapainija.
Johansson on kilpaillut aikuisten kilpailuissa vuodesta 2009 lähtien, jolloin hän voitti Saksan Grand Prix -kilpailun sekä saavutti ensimmäisen aikuisten arvokisamitalin, kun oli kolmas 63 kg sarjassa Vilnan EM-kilpailuissa. Lisäksi hän voitti junioreiden MM-kultaa samana vuonna samassa painoluokassa. Ennen vuotta 2009 Johanssonilla on kaksi EM-kultaa alle 17-vuotiaiden EM-kilpailuista vuosilta 2007 ja 2008 sekä MM-pronssia junioreiden kilpailuista vuodelta 2008. Vuonna 2010 Johansson oli EM-kilpailuissa kahdeksas, mutta saavutti uransa ensimmäisen MM-mitalin, kun oli kolmas Moskovan MM-kilpailuissa. Vuonna 2011 hän voitti Yasar Dogun sekä Ion Corneanun muistoturnaukset, mutta jäi mitaleitta EM- ja MM-kilpailuissa. Vuonna 2012 Johansson saavutti uransa ensimmäisen arvokisavoiton, kun hän voitti Belgradin EM-kilpailujen 67 kg sarjan. Lisäksi hän voitti ennen Lontoon olympialaisia Golden Grand Prix -kilpailun sekä olympialaisten karsintaturnauksen. Olympialaisissa Johansson otteli 63 kg sarjassa. Johansson pääsi aloittamaan suoraan toiselta kierrokselta, jolla voitti kirgisialaisen Aysuluu Tynybekovan, mutta hävisi puolivälierissä japanilaiselle Kaori Ichōlle. Keräilyerien toisella kierroksella Johansson hävisi kanadalaiselle Martine Dugrenierille 9–2.
Vuonna 2013 Johansson voitti jälleen Golden Grand Prix'n, mutta jäi kymmenen parhaan joukon ulkopuolelle MM- ja EM-kilpailuissa. Vuonna 2014 Johanssonin ainoa turnaus voitto tuli Sassarin turnauksesta. Hän oli saman vuoden EM- ja MM-kilpailuissa viides 63 kg painoluokassa. Vuonna 2015 Johansson voitti Saksan ja Espanjan Grand Prix -kilpailut. Vuonna 2016 Johansson osallistui jälleen olympialaisiin, kun hän otteli Rio de Janeiron olympialaisissa 63 kg sarjassa. Johansson voitti toisella kierroksella tšekkiläisen Adéla Hanzlíčkován, mutta kärsi puolivälierävaiheessa tappion valkovenäläiselle Maryia Mamashukille. Keräilyerissä hän hävisi kazakstanilaiselle Yekaterina Larionovalle. Vuoden 2017 EM- ja MM-kilpailuissa Johanson ei saavuttanut mitaleja. Vuonna 2018 Johansson saavutti usean vuoden tauon jälkeen arvokisamitalin, kun hän oli kolmas Kaspijskin EM-kilpailujen 65 kg sarjassa. Vuonna 2019 Johansson voitti Klippanin avoimen turnauksen, Dan Kolov - Nikola Petrov -turnauksen, Sassarin turnauksen sekä Yasar Dogun. EM-kilpailuissa hän oli viides, mutta saavutti uransa toisen MM-mitalin oltuaan kolmas Nur-Sultanin MM-kilpailujen 62 kg sarjassa. Vuoden 2020 EM-kilpailuissa Johansson oli yhdeksäs. Vuonna 2021 Johansson voitti Ukrainan kansainvälisen turnauksen.
Ishii

| Ishii (石井町) |
| --- | --- |
 Jifuku-jin japaninsinisade
 lippu:  symboli
 Ishiin sijainti Tokushiman prefektuurissa
 Ishii
 Koordinaatit: 34°04′27″N, 134°26′26″E 
Valtio:  Japani
Alue:  Shikoku
Prefektuuri:  Tokushiman prefektuuri
Piirikunta:  Myōzain piirikunta
Hallinto:  
 – Hallinnon tyyppi:  Maaseutukaupunki
Pinta-ala:  
 – Kokonaispinta-ala:  28,85 km²
Väkiluku (04/2022):  25 186
 – Väestötiheys:  873 as./km²
Symbolit:  
 – Puu:  Neidonhiuspuu
 – Kukka:  Japaninsinisade
 – Lintu:  Idänsilkkikerttunen
 
 https://www.town.ishii.lg.jp/ 
Infobox OKVirheellinen NIMI-arvo: 
Ishii (jap. 石井町, Ishii-chō) on Japanin maaseutukaupunki Shikokun saarella Tokushiman prefektuurissa. Se kuuluu Myōzain piirikuntaan. Ishii sijaitsee prefektuurin koillisosassa Yoshinojoen alajuoksulla. Kaupungin alue ulottuu joenvarren tasangolta etelään vuorenrinteille. Lännessä se rajautuu Tokushiman kaupunkiin. Ishiissä on 25 186 asukasta (huhtikuussa 2022) ja sen pinta-ala on 28,85 neliökilometriä.
Ishii oli vanhastaan Awan provinssin ydinaluetta, jonne perustettiin Nara-kaudella provinssitemppeli. Indigovärin tuotanto oli historiallisesti tärkeä elinkeino. Maaseutukaupunki Ishiistä tehtiin vuonna 1907. Se laajeni huomattavasti vuonna 1955, kun siihen liitettiin neljä kyläkuntaa: Aihata, Takagawara, Takahara ja Urashō. Sittemmin paikkakunta on kasvanut läheisen Tokushiman kaupungin nukkumalähiönä. Alueella viljellään riisiä ja vihanneksia, ja siellä toimii myös elintarviketeollisuutta.
Ishiin rakennettuun kulttuuriperintöön kuuluvat esimerkiksi Dōgaku-jin buddhalainen temppeli ja indigovärin kaupan kukoistuskaudella rakennettu Tanaka-suvun asuintalo, joka on valittu Japanin tärkeän kulttuuriomaisuuden luetteloon. Ishiitä palvelee JR Shikokun Tokushima-linja.
Kuvia

Dōgaku-jin temppeli
Egawa yūsuigen -lähde
Ishiin rautatieasema
Yoshinojoen ylittävä Takasen silta
Aiheesta muualla

Kuvia tai muita tiedostoja aiheesta Ishii Wikimedia Commonsissa
Kaupungin internetsivut (japaniksi)
Hodgen otaksuma

Hodgen otaksuma tai Hodgen konjektuuri on eräs tärkeimmistä algebrallisen geometrian ratkaisemattomista ongelmista. Se liittyy epäsingulaarisiin kompleksisiin algebrallisiin varistoihin ja niiden alivaristoihin. Varistoa voidaan ajatella polynomien muodostaman yhtälöryhmän ratkaisuina. Karkeasti sanottuna Hodgen konjektuuri kertoo, että tietyt hyvin abstraktit Hodgen kohomologialuokat voidaan aina rakentaa alivaristoista, eli niillä on jonkinlainen geometrinen linkki.
Hodgen otaksuma on nimetty skotlantilaisen William Vallance Douglas Hodgen mukaan. Otaksuma on yksi Clay-instituutin Millennium-ongelmista, eli ongelman ratkaisijalle on luvattu miljoonan Yhdysvaltain dollarin palkinto. Hodgen konjektuuria pidetään usein Millennium-ongelmista kaikista vaikeimpana selittää maallikolle.